
Hullámvölgyből hullámvölgybe?

TÁVLATI TERVEINK És A NÉPESEDÉS

Történelmünk folyamán talán most történt meg először, hogy felelős vezető, aki egyben az ország életét irányító párt vezetője, hosszan időzzön a népesedés kérdé​sénél. Népünk sorskérdése ez, s a következő években egyre jobban fogjuk ennek

súlyát érezni. Néhány gondolat Kádár János elvtárs kongresszusi vita záró beszédé​ből: "Szeretném itt is hangsúlyozni mély meggyőződésemet, hogy a család gyara​podásához, a gyermekek neveléséhez anyagi eszközök kellenek. Mi, materialisták, jól

tudjuk, hogy csak sóhajból megélni, gyereket nevelni nagyon nehéz. De merem állí​tani, elvtársak, változtatnunk kell egy jelenleg eléggé elterjedt - bár nem uralkodó- szemléletmódon is. Ha ki-ki saját lelkiismerete szerint latolgatja, hogy tv-t vesz inkább, vagy kocsit, mintsem hogy gyereke legyen, az ő dolga. Itt kötelező törvé​nyek nincsenek; ... de aki a társadalom normális törvényei, az emberi természet nemes vonásai szerint él, azt nem lehet csúfolni, mi ezt nem tűrhetjük."

Néhány mondat a párthatározatból: "A munka szerinti elosztás elvének érvénye​sítése mellett az egyes családok jövedelemszintje között nagyok az eltérések. A csa​ládi jövedelmek közötti különbség csökkentését szolgálják társadalmunk szociálpoli​tikai intézkedései, melyeknek fő célja továbbra is az, hogy a többgyermekes csalá​dok és az egyedülálló anyák fokozottabb támogatásban részesüljenek. Ezek során az alkalmazásban álló anyák gondjainak enyhítésére növelni kell a gyermekintézményi férőhelyeket, megosztva eme intézmények fenntartási költségeit a vállalatok és a tanácsok között. Az általános szociális juttatások bővítése elsősorban azt a célt szol​gálja, hogy a családi pótlék emelésével növekedjen a többgyermekes családok támo​gatása. ... A lakosság életkörülményeinek megjavításában nagy szerepe van a lakás​építésnek, így annak, hogy a IV. ötéves terv időszakában felépüljön a négyszázezer új lakás."

Kádár elvtárs beszéde és a párthatározat megfelelő súllyal foglalkozott a népe​sedés kérdésével, most már a végrehajtás, a tettek következnek. A kérdés megoldása nem tűr halasztást, hiszen az 1970. évről szóló előzetes statisztikai jelentések azt mutatják, hogy a legutóbbi pár évben mutatkozó emelkedés után 1969-ben már stag​nált a születések száma, s 1970-ben kisebb csökkenés indult meg, majd háromezerrel kevesebb gyermek született, mint az előző esztendőben. A népesség általános elöre​gedése következtében az ezer lakosra jutó halálozások száma tovább emelkedett, így végső összegezésben a természetes szaporodás mértéke az 1969. évi 3,7-7'ől 3,0 ezre​lékre csökkent.

MI A HELYZET KÜLFÖLDÖN?

Mielőtt a magyarországi helyzet elemzéséről, a születéscsökkenés okairól, követ​kezményeiről néhány eddig ki nem mondott gondolatot az adatok újszerű csoporto​sítása révén elmondanánk, érdemes a nemzetközi demográfiai helyzetre is pillantást vetni, hogy ezen a téren is lássuk helyzetünket a világban és Európában.

Az Európán kívüli területeken súlyos probléma a túlnépesedés. Erről e helyen nem szükséges írni, mert ezt a kérdést publicisztikánk naponta részletesen és sok​oldalúan tárgyalja. Csak összehasonlításul érdemes megjegyezni, hogy a magyar​országihoz képest tízszeres a természetes szaporodás azokban az ázsiai, afrikai és amerikai államokban, ahol statisztikai felméréseket végeznek. (1967-ben Iránban 33,3; Szíriában 28,4; Kínában, Indiában, Egyiptomban kb. 25,0; Tunéziában 30,3; Mexikóban 33,3; Venezuelában 34,6 és Jamaicában 30,0 az ezer lakosra jutó termé​szetes szaporodás.) Többségében hasonló mértékű a népességnövekedés másutt is, csak megbízható adatokkal nem rendelkezünk.

Érdemes talán megemlíteni, hogy az Amerikai Egyesült Államokban is csökkenő tendenciát mutat a természetes szaporodás. 1953-57 között még 15,4 volt az ezer lakosra jutó növekedés, ez fokozatosan (1968-ra) 7,8 ezrelékre süllyedt. Ezen belül a négerek nép mozgalma mindig jobb volt a fehérekénél Japán természetes szaporo​dása "európai" szintre süllyedt 1966-ig (6,9 ezrelék), a következő évektől kezdve hirtelen újabb emelkedés mutatkozott. (1967: 12,6; 1968: 11,7; 1969: 11,6; 1970: 12,0.)

A japán demográfusok előrejelzése szerint ennek ellenére a század végére Japán elér oda, hogy a munkaképes lakosok száma nem növekszik. (Magyarországon ez pár év múlva bekövetkezik.) A fiatal munkaerő hiánya már jelentkezik a gazdasági életben, s ezért egyes üzletemberek, politikusok népesedéspolitikai intézkedéseket sürgetnek. ("Magyarország" című hetilap 1971. 33. sz. A japán "arany tojások".) A túlnépesedés nem Európa és főként nem Magyarország problémája.

	
	
	
	EURÓPA
	
	
	
	
	

	(Ezer lakosra jutó természetes szaporodás)
	
	
	

	Ország
	
	
	1955/59. 196064.
	1965.
	1966.
	1967.
	1968.
	1969.
	1970.

	Legalacsonyabb a természetes szaporodás a következö országokban
	
	
	

	1. Német Demokratikus K.
	3,5
	   4,1
	3,0
	2,5
	1,6
	0,1
	-0,3
	-0,2

	2. Luxemburg
	
	
	7,1
	   7,3
	4,7
	3,4
	2,4
	1,9
	1,0
	

	3. Német Szövetségi K.
	5,9
	   7,2
	6,7
	6,5
	6,0
	7,3
	3,0
	1,7

	4, Ausztria
	
	
	4,3
	   6,0
	4,9
	5,1
	4,4
	4,1
	3,1
	1,9

	5. Belgium
	
	
	5,1
	   4,9
	4,3
	3,8
	3,3
	2,0
	2,2
	2,0

	6. Magyarország
	7,5
	   3,5
	2,4
	3,6
	3,9
	3,9
	3,6
	3,0

	7. Svédország
	
	
	4,9
	   4,5
	5,8
	5,8
	5,3
	3,9
	3,1
	3,7

	8. Finnország
	
	
	10,3
	   8,9
	7,3
	7,4
	7,3
	6,4
	4,7
	4,2

	9. Csehszlovákia
	8,8
	   6,8
	6,4
	5,6
	5,5
	4,2
	4,3
	4,4

	10. Egyesült Királyság
	4,8
	   6,4
	6,8
	6,1
	6,2
	5,2
	4,7
	-

	11. Dánia
	
	
	7,7
	   7,3
	7,9
	8,1
	7,1
	5,6
	4,3
	-

	Közepes szinten
	szaporodó országok
	
	
	
	
	
	
	

	1. Franciaország
	6,6
	6,8
	6,6
	6,8
	6,0
	5,8
	5,4
	6,1

	2. Norvégia
	
	
	9,3
	7,8
	8,3
	8,3
	8,0
	7,9
	7,7
	6,4

	3. 8vájc
	
	
	7,6
	9,0
	9,3
	9,0
	8,6
	7,8
	7,2
	6,9

	4. Olaszország
	
	
	3,4
	9,1
	9,2
	9,4
	8,4
	7,6
	7,5
	7,1

	5, Bulgária
	
	
	9,3
	8,7
	7,1
	6,6
	6,0
	8,3
	7,5
	7,2

	6. Portugália
	
	
	12,7
	13,3
	12,6
	11,5
	11,3
	10,6
	9,2
	8,4

	7. Lengyelország
	13,1
	12,4
	9,9
	9,4
	8,5
	3,G
	8,2
	8,6

	8. Jugoszlávia
	
	
	14,3
	12,6
	12,2
	12,2
	10.3
	10,3
	9,6
	8,7

	9. Szovjetunió
	
	
	17,6
	15,2
	11,1
	10,9
	9,9
	9,6
	8,9
	9,2

	10. Görögország
	12.0
	10,3
	9,8
	10,0
	10,4
	9,9
	9,3
	

	Magasabb
	termékenységü
	területek
	
	
	
	
	
	
	

	1. Hollandia
	
	
	13,7
	13,1
	11,9
	11,1
	11,0
	10,4
	10,8
	10,0

	2. Írország
	
	
	0,1
	10,1
	10,6
	9,4
	10,3
	9,6
	10,0
	10,:)

	3. Spanyolország
	11,9
	12,8
	12,7
	1:1,3
	12,4
	11,8
	11,0
	11,2

	4. Románia
	
	
	13.2
	8,1
	6,0
	G,l
	18,1
	17,1
	13,2
	11,6

	5. Albánia
	
	
	30,4
	30,3
	26,2
	25,4
	26,9
	27,6
	
	


Az adatok a Demographic Yearbook" 1969., Narodnoja hozjajsztvo SZSZSZR v 1969. g. Monthly Bulletin of Statistics 1971., Nemzetközi Statisztikai Évkönyv 1970, és a Demográfiai Évkönyv 1970-ből valók.

- Adatot még nem közöltek.

A Német Demokratikus Köztársaság népesedési helyzete előre jelzi, hogy a tar​tós születéscsökkenés folyamata hova vezet. Az NDK-ban a legutóbbi három évben elvándorlás nélkül is fogy már a népesség. 1961-ig a Német Szövetségi Köztársaság népesedési helyzetét az NDK-ból elvándorló aktív népesség javította. A legutóbbi években már mindkét terület lényegében azonos demográfiai helyzetben van,

A kapitalista országok közül elsősorban a kis országok természetes szaporulata igen alacsony. Ezek az országok azonban már több évtizede igen alacsony termé​kenységűek (Luxemburg, Ausztria, Belgium, Svédország), Magyarországon a születé​sek rohamos csökkenése következtében igen nagy a valószínűsége annak, hogy ami​kor a kis létszámú évjáratok (az 1957-től kezdődően születettek) lépnek a termékenységi időszakba, akkor sem fog hirtelen megjavulni a családdal, a gyermekkel szembeni elidegenedett, elutasító állásfoglalás, s a mai demográfiai hullámvölgy kö​vetkeztében újabb jelentős születéscsökkenésre számíthatunk. Ezért tekinthető rosszabbnak a mi demográfiai helyzetünk az említett kis országok helyzeténél.
Magyarországon kívül még Finnország, Csehszlovákia, a Szovjetunió, Lengyelország és 1969-1970-ben - a Német Szövetségi Köztársaság mutat rohamos csök​kenést a természetes szaporodásban. Táblázatunkban nem mutattuk be a halandó​sági viszonyok alakulására vonatkozó adatokat, ezeknek az az általános jellemzője, hogy az általános elöregedés következtében a halandósági arányok már nem javul​nak, hanem emelkednek. Magyarországon például az ezer lakosra jutó halálozások aránya a következőképpen emelkedik: 1966: 10, 6, 1967: 10, 7, 1968: 11, 2, 1969: 11, 3 és 1970: 11, 6.


Rendkívül figyelemreméltó a Szovjetunió demográfiai helyzete. Az európai rész egyes területei már a legalacsonyabb termékenységi területei földrészünknek.

A Szovjetunióban az ázsiai rész igen magas természetes szaporulata emeli az országot a közepes szinten szaporodó államok sorába. Ott egyébként magas szintű bizottság foglalkozik a születéscsökkenés okaival. A gyermekgondozási segély be​vezetése, családi pótlék emelése és más népesedéspolitikai intézkedések megtétele a Szovjetunióban is várható.

Románia különleges helyzetet foglal el népesedését illetően az európai országok sorában. 1966-ig erőteljes csökkenés volt megfigyelhető a születések számában, így a természetes szaporodásban is. 1967-ben igen szigorú rendelettel megtiltották a művi vetélések orvosi elvégzését, csak négy gyermeki után engedélyezték. Azonkívül fogamzásgátló tablettákat sem gyártanak, s nem engedik ezek behozatalát. A szigorú intézkedések következtében hirtelen megemelkedett a születések száma, s Románia a legerőteljesebben szaporodó országok közé emelkedett. A hatás azonban csak átme​neti; már 1968-hoz képest is egyharmaddal csökkent a születések száma.

MILYEN EREDMÉNYT HOZTAK AMI INTÉZKEDÉSEINK?

A nemzetközi összehasonlítás világosan mutatja az európai területek alacsony természetes szaporodási szintjét a többi világrészhez viszonyítva. E csökkenő ten​dencián belül a legutóbbi másfél évtizedben Magyarország természetes szaporodá​sának csökkenése is különösen nagymérvű volt. A legutóbbi években tett népesedés​politikai intézkedések csak rövid időre tudták megállítani a születések csökkenésé​nek folyamatát. Már ennyi is elegendő volt ahhoz, hogy az általános európai szüle​téscsökkenési folyamatban az 1965-ös legutolsó helyről elkerüljünk. Az, hogy néhány évig tartani tudtuk a 3, 9, 3,6, majd 1970-ben a 3,0 ezrelékes minimális természetes szaporodási szintet, ez az általános csökkenési tendenciában is eredménynek köny​velhető el, ha ez az eredmény minimális is. A családi pótlék emelése, a gyermek​gondozási segély, a szülési szabadság és egyéb kisebb kedvezmények rendszere azon​ban nem bizonyult elegendőnek arra, hogy a népesség újratermelését, kismérvű bő​vített újratermelését elősegítse. A népesség újratermelése, a meglevő szokások, a gyermekkel, a családdal szembeni elvárások mai körülményei között nincs bizto​sítva. A reprodukcióra, a népesség újratermelésére kiszámított mutató szerint 1960 óta (1958 óta M. I.) nem éri el az ország a népesség fenntartásához szükséges értéket, az ún. nettó reprodukciós együttható 1 alatt van. A nettó reprodukciós együttható értéke leg​alacsonyabb 1962-ben volt, 0, 808, amikor a természetes szaporodás országosan 2, 3 ezrelék. Az 1962 óta tapasztalható minimális emelkedés a születésekben azt eredmé​nyezte, hogy 1968-ra 3, 9-re emelkedett a természetes szaporodás, de a nettó repro​dukció értéke még mindig csak 0, 952, tehát nem érte el a népesség fenntartásához szükséges 1-et. 1968-ban volt a legutóbbi évtizedben a legmagasabb az ezer lakosra jutó élveszületések száma: 15, 1. Az 1969. és az 1970. esztendő újabb lassú csökkenési folyamat elindulását jelzi.

1969.







1970.

15, 0 ezrelék






14, 7 ezrelék
Így a nettó reprodukció együttható értéke is süllyed, 1969-ben 0, 939, 1970-ben 0, 907. Megszakítás nélkül tizenkét éve a reprodukció értéke negatív, ez kétségtelenül né​pességfogyáshoz vezet,  ha valami rendkívüli fordulat nem következik be.

Az 1971-es eddig közölt adatok is azt mutatják, hogy a születések csak 96​-99 %-át adják az előző évinek, tehát 1971-ben 14 ezreléknél alig valamivel nagyobb élve​születési arányra számíthatunk, ami magában rejti annak a lehetőségét, hogy újra három ezrelék alá süllyed a természetes szaporodás, mint 1962-ben és 1965-ben. Ez annál valószínűbb, mert az általános elöregedés, az idősebb korosztályok létszámá​nak növekedése következtében a halandósági arányszámok is növekednek. Az ország rendkívül bizonytalan demográfiai egyensúlyi helyzetére jellemző, hogy az 1971-es influenzajárvány következtében novemberben 1500-zal többen haltak meg az ország​ban, mint amennyien születtek. Már bekövetkezett a fogyás állapota, ezer lakosra 1, 5. Nem vigasztaló, ha elmondjuk, hogy ilyen már előfordult a második világháború óta: 1962 márciusában, decemberében és 1965 decemberében.

Magyarországon a népesedési problémák ugyanúgy fennállnak, mint a korábbi években, a népesség újratermelése nem biztosított. Az eddiginél átfogóbb, a közvéle​ményt és gondolkodást hathatósabban formáló népesedéspolitikai intézkedésekre van szükség. Ez akkor válik érthetővé, amikor figyelembe vesszük, hogy jelenleg három tényezőnek is meg kellett volna emelnie a születések számát:

1. Most lépnek a termékenységi időszakba az 50-es évek elejének magasabb lét​számú korosztályai, így évenként 10-20 ezerrel több a termékenységi időszakban levő nők száma.


2. A gyermekgondozási segély, a családi pótlék kismérvű növelése és más népe​sedéspolitikai intézkedések enyhítettek a családosok gondjain.


3. Az általános belső politikai helyzet is kedvező, és háborús hisztéria, más politikai stressz nem hat nyomasztóan.

Mégis a születések száma csökkenni kezd újból. A hivatalos előrebecslések nem számoltak a népesedési tudatban bekövetkezett jelentős változással, az egyre job​ban terjedő "egysés-egykés" szemlélettel. Ha a születéscsökkenést történeti folyama​tában nézzük, akkor nyilvánvaló, hogy néhány kisebb népesedéspolitikai intézkedés még nem hozhat változást, amikor még sok tényező a születéskorlátozás irányában hat. (E kérdés bővebb kifejtésére e folyóirat adott lehetőséget 1970. májusi és júniusi számában.)
Miért is tekinthető súlyosnak demográfiai helyzetünk ma, amikor még pillanat​nyilag minimális népesség növekedést mutatnak statisztikáink? Most még olyan kor​osztályok vannak a termékenységi időszakban, amelyek születésük pillanatában 180​-200 ezer főnyi tömeget jelentettek évjáratonként. Rövidesen, négy-öt év múlva el​következik az a demográfiai völgy, amire Fock Jenő miniszterelnök is utalt több beszédében. Ez a demográfiai völgy igen elhúzódó lesz, mert 1957-től kezdve az évenkénti születések száma 130-150 ezerre esett vissza. Ha a meglevő demográfiai magatartás állandósul, ha nem is romlik, akkor is az 1970-es évek közepétől meg​indul népességünk tényleges és egyre gyorsuló fogyása. (Ez az utolsó demográfiai megélénkülés miatt végül „csak” 1981-ben következett be. M. I.)
UTOLSÓ ELŐTTI: CSONGRÁD MEGYE

Az ország egyes területei előre jelzik, hogy milyen népesedési helyzet felé tart az ország egésze. Ilyen régen "egysés-egykés" területei az országnak a főváros, So​mogy megye és újabban Csongrád, hogy csak a legkirívóbbakat említsük.

Budapesten az elmúlt 10 év során 17665 fővel több halálozás történt, mint szü​letés. A meglevő budapesti népesség fenntartására tehát egy évtized során egy Haj​dúnánás nagyságú város népességét kellett az országnak adnia. A gazdasági fejlődés fenntartásához pedig egy Debrecen nagyságú város, 135 606 fő beköltözésére volt szükség. Ezek az adatok nem tartalmazzák a Budapest vonzáskörébe tartozó tele​pülések vándormozgalmi adatait.

A vidék népesedési tartalékai is lassan kimerülnek. Szabolcs-Szatmár, Borsod​-Abaúj-Zemplén és Hajdú-Bihar megye tekinthető közepes szinten szaporodó me​gyéknek. De Somogy megyében már a fogyás váltakozik évenként minimális növe​kedéssel. 1965-ben és 1968-ban az ezer lakosra jutó fogyás 0, 8, illetve 0, 4 volt; 1966-​ban 1, 1, 1967-ben 0, 7 és 1970-ben 0, 1 az abszolút számokkal alig mérhető növekedés. Ez csak a születések és halálozások különbözete, az elvándorlással csökkentett né​pesség ebben nem szerepel. Érdemes egy pi1lantást vetni a „rangsorban” a hátulról a második legnagyobb termékenységű megye, Csongrád megye rendszerbe foglalt adataira.

Az ezer lakosra jutó természetes szaporodás (fogyás) Csongrád megyében 

	1962
	- 0, 3
	2.4
	     1, 0
	- 0, 1
	- 2,1
	- 0,2
	2,1

	1963
	- o, 8
	3,1
	0, 4
	- 1, 1
	- 0.6
	0,3
	3,2

	1964
	- 0, 3
	2,6
	- 0. 7
	 - 0.5
	0.1
	0.4
	3,1

	1965
	- 2, 0
	2,7
	- 0, 1
	0,6
	1,3
	0,3
	2,4

	1966
	-1, 1
	2,7
	1.7
	1,0
	1.1
	1.0
	3,6

	1967
	- 1, 8
	2,5
	0,8
	0,8
	1,2
	0,9
	3,9

	1963
	- 0, 8
	2,8
	- 0,1
	1,3
	1,5
	1,5
	3,9

	1969
	-2, 3
	1.9
	- 0.5
	0,5
	2,9
	1.1
	3,6

	1970
	- 2, 1
	2.8
	- 0.9
	- 1.1
	2.2
	0.3
	3,0


A makói, szentesi járásban és a városokban a természetes szaporodás mértéke ilyen rossz még nem volt az Új népesedéspolitikai intézkedések bevezetése előtt sem. E megyében a város és falu egyaránt fővárosi szinten egykézik. Az iparfejlő​dést és ipartelepítést nézve: közepes szinten fejlődő megyéről van szó, munkaalka​lom van bőven, a női foglalkoztatottság, az egy főre eső jövedelem is a magasabbak közé tartozik, mégis a gyermeknevelés gondját egyre kevesebben vállalják. Az oko​kat tehát más területen kell keresni.

CSÖKKENŐ MUNKAERŐFORRÁS

A népesség csökkenésének számtalan káros vetülete, beláthatatlan káros követ​kezménye lehet. Széles alapokon szervezett gazdasági életünk fejlődése akadhat el munkaerőhiány következtében. A munkaerőhiány magára a munkaerkölcsre is káro​san hat, aminek már ma is vannak jelei. Nagy Károly statisztikus kimutatta a már megszületett korosztályok létszáma alapján, hogy az elmúlt másfél évtized termé​kenységi viszonyaiban bekövetkezett változás odahat, hogy súlyos munkaerőgondok​kal kell a jövőben megküzdenünk. 1966-71 között még 220 ezernél több új munka​erő (férfi és nő) állhat munkába, 1971-76 között ennek kevesebb mint felével, 104 ezerrel számolhatunk, 1976-81 között már 30 ezerrel többen lépnek ki a munkából, mint amennyi új munkavállalóra számíthatunk. Ugyanez lesz a helyzet 1981-86 kö​zött is. Ezen már változtatni nem lehet. Ez a legutóbbi másfél évtized születéscsök​kenésének következménye. A Minisztertanács elnöke a gazdasági vezetők előtt mon​dott beszédében így összegezte a helyzetet: ,,1973-tól kezdődően a munkaképes korú népesség száma lényegében nem növekszik. Az ifjúsági munkaerőforrás erőteljesen csökken, a mezőgazdaságból való munkaerő-áramlás mérsékeltebb ütemű lesz. A női munkaerő-tartalékok munkába állítása mind nehezebb és költségesebb. Ezek a ten​denciák hosszú időre érvényesek."

A születések csökkenésének folyamatát megállítani, még kismérvű népesség​növekedést elérni sem lesz könnyű az elkövetkezendő években. Teljesen alaptalan​nak bizonyul egyes demográfusoknak az az aggodalma, hogy kilengés lesz a születé​sek számában, s ez a "hirtelen" növekedés károsan befolyásolhatja a gazdasági élet fejlődését. Hányan beszéltek az 50-es években a túlnépesedésről, a munkanélküliség fenyegető gondjáról, mert 30-40 ezerrel több születés történt a szigorú abortusztila​lom bevezetése miatt. Most itt vannak ezek a korosztályok. "Döngetik" a munka​helyek kapuit? Nem tudunk nekik munkát adni? Kiderül, hogy nem ez a gond, ha​nem az, hogy kevés a munkáskéz. Nem lesz könnyű demográfiai egyensúlyt vissza​nyerni, mert még mindig több jelentős materiális tényező a születéskorlátozás túlzásának irányában hat az ország vezetőiek szubjektív szándéka ellenére.

A probléma súlyának érzékeltetésére néhány jellemző adatot, következtetést szeretnék bemutatni, hogy a társadalom széles körei, közép- és alsószintű vezetői is keressék a maguk hatáskörében a megoldás útját.

1971-ben még megközelítően 40 ezer új munkaerővel számolhatott a népgazda​ság, mégis napról napra hallottuk, hogy az építőiparban, a vasútnál, a postánál, az erősebb fizikumot igénylő ipari szakmáknál, a mezőgazdaság különböző területein munkaerőhiány mutatkozott. Néha arról kaptunk hírt, hogy nincs, aki a vagonokat kirakja, nincs, aki a szemetet elhordja, takarítónőket mindenütt keresnek.

Tovább szélesítve a példák körét: a munkaigényes cukorrépa-termelés oly mér​tékben esett vissza hazánkban, hogy kivitel helyett ma már több millió dollár értékű behozatalra szorulunk. A zöldségtermelésben hasonló okok miatt következett be visszaesés. E területeken a gépesítés megvalósítását sürgetik a gazdasági szakembe​rek. A mezőgazdaságban a júniusi munka csúcs és a betakarítás idején már általá​nos a munkaerőhiány. Nem egy gazdaság, de ipari üzem is rendszeresen épít a fia​talok, az iskolások munkaerejére. A termelőszövetkezetek melléküzemágainak mun​kaerő-elszívó hatásáról is szó esik napjainkban. Természetesen ez is többoldalú kér​dés. Ha a melléküzemágak szervezésének van is itt-ott munkaerő-elszívó hatása, mégis segítette faluhelyen a rendszeres foglalkoztatottságot megvalósítani, főként a nők körében. Ez a falun élők jövedelemszintjét emelte, s végső fokon a belső ter​melés fokozódását segítette.
Elsősorban az az aggasztó, hogy nagyüzemeink kezdenek munkaerőhiánnyal küz​deni. A debreceni vasútállomáson öles betűkkel kiírva olvashatjuk: "Újpesti Gyapjú​szövőgyár felvesz 15 év feletti lányokat szövő-fonó tanulóként, a betanulás után a havi kereset 1800-2000 Ft. Betanulási időre 1000,- Ft. 16 év feletti fiúkat betanított munkásként havi 1700-1800 Ft-os keresettel. 18 év feletti férfiakat kikészítő, festő munkásokat havi 2000-2100 Ft-os keresettel. Karbantartó szakmunkásokat: lakatos, csőszerelő, villanyszerelő, kőműves stb. Bér megegyezés szerint."! (Itt már le sem merték írni, hogy mennyit adnak, csak jöjjenek!) „Szabad szombat!" Hazautazást térítünk! Kedvezményes üzemi étkezés! Szállást biztosítunk!« Idáig a hirdetés. Ez egy pesti üzem. De ugyanígy hirdet a még közepes szinten szaporodó Debrecenben a város egyik legnagyobb munkáslétszámmal dolgozó üzeme, a Debreceni Járműjavító is. - A Hajdú-Bihari Napló 1971. szeptember 21-i számában olvashatjuk a Magyar Gördülőcsapágy Művek 500 dolgozójáról: "... az idősebb dolgozók és fiatalok a kom​munista műszakban elért termelési eredményekkel igyekeznek enyhíteni a gyárban hónapok óta tapasztalható súlyos létszámhiány okozta gondokon. Október 16-ig még két ízben tartanak kommunista műszakot szabad szombatos napokon a gyár dol​gozói." - A most épülő új házgyárakba is a legkülönbözőbb szakmunkásokat ke​resik. A szakmunkásképző iskolák nem tudják jelentkezés hiányában az ipar igényeit kielégíteni. Szegeden például kétszer annyi hely van a szakmunkásképző iskolákban, mint amennyi a jelentkező. Az ipar, a kereskedelem, a közlekedés munkaerő-igényei​nek figyelembevételével, ha minden általános iskolát végzett tanuló szakmunkásnak jelentkezne, akkor is kevesen lennének az igényekhez képest. A Budapesti Közle​kedési Vállalat munkaerő gondjait most úgy próbálta enyhíteni, hogy 55 évre leszál​lította a gépkocsi vezetők nyugdíjkorhatárát, és évenként tízezer forint hűségjutal​mat ajánlott fel. Ez megoldás lehet egy népgazdaságilag fontos és igen jelentős idegi-fizikumi megterhelést jelentő munkában, de nem lehet megoldás országos mé​retekben.

A rádió egyik adásában Sinka István a Hajógyárból, Tóth közgazdász a Láng Gépgyárból számolt be hasonló gondokról Termelési terveiket munkaerőhiány miatt nem tudják teljesíteni. A budapesti egyke már most meghozta "gyümölcsét". A vita​vezető arról igyekezett a hallgatóságot meggyőzni, hogy a gyárkapukon belül jelen​tős munkaerő-felesleg van, ezt kell feltárni, s a munka jobb megszervezésével, a gépesítés növelésével kell a problémákat megoldani. Igen, ez is szükséges. De a kérdés gyökere mélyebben rejtőzik. A továbbfejlődés feltétele a demográfiai egyensúly visszanyerése, s legalább a kismérvű természetes szaporodás elérése. Most sajnos, egyelőre fel kell készülni arra, hogy az új munkavállalók száma legalább másfél

évtizedig csökkenni fog. Csak rajtunk áll, hogy ez a demográfiai depresszió még ennél is tovább tart-e? (1972 !!! M. I.)
HIPOTÉZISEK, AMELYEK MÓDOSULNAK

Kormányzatunk a legkiválóbb gazdasági szakemberek bevonásával nemcsak öt​éves, hanem tizenöt éves távlati tervet is kidolgozott. Minden eddig olvasott terv​dokumentációnál már stílusában is megformáltabb, átgondoltabb munkáról van szó. A "Gazdaság" című szakfolyóirat 1969. 3. számában jelent meg "Hipotézisek a fog​lalkoztatottság és az életszínvonal alakulására Magyarországon 1985-ig" címmel. A tervezés jelentős teret szentel népesedés politikai intézkedések meghozatalának. Lefekteti azt a nagyon humánus alapelvet, hogy kényszerjelleg nélkül, a gyermekes családok életkörülményeinek javításával kívánja a kellő számú születést biztosítani. Ennek érdekében"... az aktív, szülőképes női korosztályok létszámának ingado​zásait figyelembe véve, a születésszám növelésére ható népesedéspolitikai intézke​déseket a közeli két-három évre, majd az 1975 és 1980 közötti időszakra kell kon​centrálni." "A szorosan vett népesedés politikai eszközök közül elsőrendű szerepe van a gyermekek eltartásához történő társadalmi hozzájárulásnak. Ennek célszerű módja a családi pótlék összegének számottevő növelése. Esetleg bizonyos határig a gyerme​kek számától függő progresszivitása, valamint a gyermekgondozási segély tovább​fejlesztése." ,,1985-ig a társadalom a családi pótlékban részesülő gyermekek akkori átlagos felnevelési költségeinek mintegy felét fedezi. Ez esetben a családi pótlék összege a jelenleginek négyszeresére emelkedne." "Jelenlegi viszonyaink mellett kü​lönösen fontosnak tartjuk. .. a gyermekes családok lakásellátásának javítását."

Mind olyan terv, aminek a megvalósításával legmesszebbmenőkig egyetérthe​tünk. Van azonban a "Hipotéziseknek" néhány olyan pontja, ami az elmúlt két évben már nem teljesült. A hozott intézkedések hatására azt várták, hogy "... a

szülések száma az 1970-es évek elejétől már biztosítaná a népesség természetes reprodukcióját", ,,'" s az 1970-es évek második felétől a születési arányszám foko​zatosan emelkedik." E terv megvalósulásának semmiféle jele nem mutatkozik. To​vábbá a közeli két-három évben hozott népesedéspolitikai intézkedések még csak a lakásrendeletben és a nők helyzetét megkönnyítő intézkedésekben jutott kifejezésre, és nem terjedt ki a legfontosabb, a legközvetlenebb segítésre, a családi pótlék eme​lésére, amikor évi 2-3%-os áremelkedéssel is számolni kell. ( A tanulmánynak a szerkesztőségbe történt leadása után jelent meg a minisztertanácsi rendelet arról, hogy felemelik a három- és többgyermekesek csa1áJdi pótlékát gyermekenként 100 forinttal.)
Pedig nagyon célra​törően megfogalmazva olvashatjuk a "Hipotézisekben": "Jelentősen növelni kell a társadalom hozzájárulását a munkára nem képes népesség eltartásához. Ez a fel​tétele annak, hogy megszüntessük vagy lényegesen csökkentsük a családi jövedel​meknek azt a szóródását, amelyet a keresők és eltartottak aránya határoz meg." A mai demográfiai helyzet már nem engedheti meg azt, hogy 1985-ig várjunk a csa​ládi pótlék nagyobb mérvű emelésére.

A már hozott intézkedések hatása is lefékeződik bizonyos feltételek hiánya miatt. Ilyen probléma például a gyermekintézményi hálózat nem kellő fejlődése. Országunkban megvalósult a férfi lakosság teljes foglalkoztatottsága. A produktív korú nők munkavállalása is egyre növekszik, a gazdasági élet fejlődése is ezt igényli. Az alkalmazásban álló anyák gondjainak enyhítését szolgáló gyermekintéz​mények fejlődése az elmúlt években ezzel nem tartott lépést. Pl. Szeged városában az elmúlt ötéves terv idején (1966-70) egyetlen új óvoda sem épült. A meglevő 45 óvoda mindössze 66 férőhellyel bővült. A város lakossága bevándorlásból azonban állandóan növekedett. Időszakosan még az is súlyosbította a helyzetet, hogy óvodá​kat csuktak be hosszabb-rövidebb időre tatarozás miatt. Ma már egy-egy óvodai "felvétel" kezdi megközelíteni az egyetemi felvétel nehézségeit. A távolabbi tervek igen szerény keretek között mozognak. Az egészségügyi osztály szerint 240, a műve​lődési osztály szerint 450 új bölcsődei-óvodai férőhely létesül a mostani ötéves terv​ben a városban. Reméli azonkívül a tanács, hogy még ugyanennyit az üzemek is fognak építeni. Ez teljesen jogos igény, hiszen Szegeden csak 9 olyan vállalat, intéz​mény van, amelyik saját óvodát tart fenn. A megye többi részén még rosszabb a helyzet, a 140 óvodából mindössze 12 az üzemi.

A negyedik ötéves terv első esztendeje Szegeden ebből a szempontból nem ho​zott látványos sikert. Egyedül a Kenderfonó és Szövőipari Vállalat bővítette 20 férő​hellyel és 200 ezer forintos tanácsi segítség igénybevételével napközis óvodáját. (Délmagyarország 1971. szeptember 18.) Az első új, 150 férőhelyes óvoda is csak 1973-ra készül el a tervek szerint! (Némi enyhülést jelent a Tarján lakótelepen épített szükségóvodák közelmúltban történt megnyitása.)
 A demográfiai egyensúly megbomlásának jelei: kormány intézkedések az egyik oldalon, érdektelenség a probléma iránt a másik ol​dalon. Szerencsére vannak az országnak olyan helyei, ahol már az óvodai kérdést igen jó eredménnyel igyekeznek megoldani. Napi hírben közölte a rádió, hogy Nyír​egyházán 400 új óvodai férőhelyet adnak át ebben az esztendőben. Debrecenben az új ötéves tervben 800 új óvodai férőhely létesül, és másik 800 építését az üzemek vállalták. Nem véletlen az, hogy azokban a városokban van ez így, ahol a népese​dési tudat kedvezőbb, ahol a városok növekedése, az új munkaerőigény kielégítése belső erőből is táplálkozik, s nemcsak a vidéki lakosság beköltözésére épül.

A kisgyermekek felnevelésének, elhelyezésének gondja városon, ahol mindkét szülő munkavállalása egyre általánosabb, nem enyhült az elmúlt években. Ennek negatív visszahatása a demográfiai viszonyokra kétségtelen. Szegeden évente még 1600 gyermek születik, ugyanakkor három évnél fiatalabb gyermekek bölcsődei el​helyezésére összesen csak 300 hely van a városban. Megyei viszonylatban még rosszabb a helyzet, a tízezer férőhelyből csak ötszáz a bölcsődei.

Az iskolás gyermekek napközi otthoni ellátása sem javult a legutóbbi években. "Országosan 11 000 tanuló napközis kérelmét utasították el. A meglevők is többsé​gükben rossz körülmények között működnek. A kulturált szórakozási és tanulási fel​tételek hiánya miatt jobbára csak gyermekmegőrzők, nem pedig a tanítás és nevelés színvonalas műhelyei." (Tóth László cikke a Népszabadság 1971. október 24-i számában.)

A SEGÉLY ÉS A LAKÁSHIÁNY

A gyermekgondozási segély nem lehet és nem is lett gyógyír minden demog​ráfiai problémára. A gyermekgondozási segély bevezetésének jelentőségét nem lehet eléggé értékelni. A gyermekénél otthon maradó anya adhatja meg a legkörültekin​tőbb gondozást gyermekének. Azt is azonban mérlegelni kell, hogy a családok jöve​delemszintje így is jelentősen csökken. De nemcsak a fizetés csökken negyedére, harmadára, hanem a szakmai gyakorlatból is kiesik a dolgozó nő. A népgazdasági megterhelést igazán nem a havonként kifizetett 600 Ft, az évenkénti 1 milliárd forint jelenti, hanem az, hogy gyakorlott szakemberek esnek ki 2-3 évre a munká​ból. Az újbóli munkába állítás se zökkenőmentes. Sokan egyéni indokokból, ami országos érdek is lenne, nem veszik igénybe a gyermekgondozási segélyt. Ezek száma évről évre növekedik. Ugyanakkor nem történik kellő gondoskodás arról, hogy a gyermekek bölcsődei elhelyezése megoldott legyen. A bölcsődei, óvodai igényeket egyes helyeken úgy mérik fel, hogy mennyi az elutasított kérvények száma. De há​nyan nem adnak be kérvényt? Hányan támaszkodnak a nagyszülőkre? De hányan vannak olyanok, akik ezeket és hasonló gondokat látva, világra sem hozzák gyer​meküket! Az „egykés” és „egysés” szemléletűek így érvelnek: „El sem tudom, gyermekemet helyezni, hiszen nincs bölcsőde." "Csak nem fogok egy fél fizetést adni azért, hogy gyermekemre valaki vigyázzon." és így tovább. (A munkaerőhiány, a női foglalkoztatottság hatása ott is felmérhető, hogy városon alig akad olyan, aki gyermekgondozást vállalna, s akik ilyen munkát végeznek, nyugodtan kérhetnek horribilis összegeket.)

Családi és népgazdasági érdekből egyaránt kívánatos, sőt elengedhetetlen lenne, hogy a bölcsődei és óvodai hálózat mennyiségileg és ellátottság tekintetében is bő​vüljön, a túlzsúfoltság megszűnjék. Párthatározat már van rá, csak a megvalósulás vontatott. A helyi vezetők azonosulása fontos a kormány szándékával. Mélyen meg​értve az országos helyzetet, saját hatáskörükben, saját lehetőségeik felhasználásával kívánatos egyre szélesebb körűen a családosok helyzetén segíteni.

A népességfejlődés biztosításában különleges hely illeti meg a lakáskérdést. Hal​latlan erőfeszítéseket tesz az ország a lakáshiány enyhítésére. Az új ötéves tervben megépülő 400 ezer lakás nagymértékben fogja enyhíteni a még meglevő lakásgon​dokat. 400 ezer új lakás = népességnövekedés? Az egyenlet nem ilyen egyszerű. Ön​magában az, hogy ennyi új lakás épül, még nem biztos, hogy a demográfiai hely​zetben változást hoz. Kinek lesz lehetősége ezeket a lakásokat megvenni, a családi házakat felépíteni? Ha a gyermektelenek, a nagy jövedelmű egygyermekesek jutnak nagyobb és szebb lakásokhoz, mint ahogy eddig gyakran történt, akkor az új lakás​építési program nem fogja a népesedési viszonyokban bekövetkezett káros tenden​ciát befolyásolni, nem fogja a népesedési tudatot kedvezően módosítani. Kormány​zatunk ennek megelőzésére az új lakásügyi rendelkezésekben egy sor nagy horderejű szociálpolitikai kedvezményt tett a gyermekes családok érdekében, sőt azokat a fiatal házaspárokat is kedvezményben részesíti, akik vállalják, hogy három éven belül egy, hat éven belül 2 gyermeknek adnak életet.

A kedvező párthatározat, a törvény, a miniszteri rendelet a végrehajtás során torzulhat, módosulhat, s így nem éri el a kívánt hatást. Az előző évek, évtizedek sok visszaélést szültek a lakások kiutalása terén. A családokban élő gyermekek száma csak nagyon másodlagos, harmadlagos kérdés volt a lakáskiutalásnál. Az új rende​letek szellemében fog-e a helyzet változni? A remény megvan rá. Visszamenően nem állnak rendelkezésre statisztikák, hogy a felszabadulás óta, vagy az elmúlt tíz esztendőben hány gyermektelen, egygyermekes, két gyermekes stb. család kapott új lakást. Statisztikai szervezetünk 1971-től kezdve ezt is figyelemmel fogja kísérni. A gyakorlati végrehajtás terén azonban máris vannak elgondolkodtató momentumok. A példa ismét szegedi, de lehet, hogy más városokban is lehet belőle okulni.

A SZEGEDI PONTRENDSZER

A városi tanács igen gondos összeállításban a lakásigénylők számára egy ren​deletgyűjteménnyel kombinált igénylőlapot bocsátott közre, amely alapján világossá kívánta tenni, hogy a lakás igénylők besorolása milyen elvek szerint történik. A szo​ciális körülmények objektív mérése a visszaélések elkerülése szempontjából nélkü​lözhetetlen, jelentős. A besoroláshoz pontrendszert is kidolgozott a tanács. Itt azon​ban, úgy tűnik, hogy már nem érvényesülnek oly mértékben a népesedés politikai szempontok, mint ahogy a kormányzat lakásügyi rendelkezéseinek szelleme meg​kívánná. A pontrendszerben egy gyermek, egy eltartott csak 2 pontot jelent, amikor a tanácsi bérlakás kiutalásához minimálisan 30 pont kell. Az egy főre eső havi jöve​delem is értékmérő. A kialakított pontrendszerben egy gyermek a jövedelmi kate​góriában átlagosan 1 fokozattal magasabb besorolást jelent, de ez is csak 3 pont növekedést hoz. A számítógép számára "betermelt" adatokban egy gyermek tehát mindössze 5 pontot ér. Ugyanakkor azért, mert valakinek nincs vagyona, 15 pont jár. De ha már van háza, akkor is 6 pontot kap; ha háza és autója is van, akkor is még 4 pontot nyer a besoroláshoz. A vagyoni helyzetnek ilyen mértékű és jellegű figyelembe vétele, elmossa, jelentéktelenné teszi a demográfiai szempont érvényesülését.

A kérdés végső soron az, hogy kik és mikor fognak lakáshoz jutni. "Az érték​rendet a vb hagyja jóvá" - olvashatjuk a tanácsi kiadványban. Helyileg is, orszá​gosan is egyaránt nagyon fontos az, hogy a kormányintézkedések maradéktalanul megvalósuljanak. Amikor a statisztikai felmérések már rendelkezésre állnak, annak elemzése válik szükségessé, hogy a gyakorlatban valóban érvényesültek-e és milyen mértékig a népesedéspolitikai rendelkezések. Hány fiatal házas, hány gyermekes csa​lád jutott lakáshoz gyermekeik száma arányában. Most úgy tűnik, hogy a pontrend​szer, a gyakorlati megvalósítás eszköze módosításra szorul. Jelenlegi demográfiai helyzetünkben nem lehetünk közömbösek a nagy áldozatokkal megvalósuló lakás​építési program és a lakások elosztásának módja iránt.

A meglevő intézkedések csak szociális igazságtalanságokat enyhítenek, de nem változtatják meg a demográfiai alapálláspontot, az egyre kevesebb gyermek igény​lését össztársadalmi méretekben. A legutóbbi évek adatai és elemzései ezt mutatják.

A gyermektől elidegenedett, de még az egygyermekes szemlélet anyagi alapja is az egy főre jutó jövedelmek aránytalanságában rejlik. Erre a "Hipotézisekben" is utalás történt. A gyermektelenekhez képest a gyermekek számától függően a csalá​dosok nehezebb anyagi körülmények között élnek. Az életszínvonal általános emel​kedésével az aránytalanságok nem szűnnek meg, változatlanok maradnak. A törté​neti síkon folyó kutatások megmutatták, hogy az egykés szemlélet kialakulásának kezdetén is az anyagi tényezők játszották a döntő szerepet. Egy már kialakult élet​nívót kívántak akár városi, akár falusi körülmények között a családok tartani. Fa​lusi körülmények között végzett vizsgálatok megmutatták, hogy a módos rétegektől indult ki a születéskorlátozás gyakorlata, azoktól, akik féltek a vagyon, a föld fel​osztásától. Majd egyre jobban terjedt a legszegényebb rétegekig. Szocialista körül​mények között megszűnt ugyan a föld társadalmi determinálóvá lenni, mégis tovább élnek a múltban kialakult szokások, a születéskorlátozás egyre nagyobb méreteket ölt. A vagyon, a föld szerepét a magasabb élet nívó elérése, az új ház, a modern berendezés, a nyugalmasabb élet igénye vette át. A falu közvéleményében sok he​lyen ma is a "cigányok" közé sorolják azokat, akiknek két vagy több gyermekük van. Városi környezetben számtalan más érv, indok, ideológia szerepel a gyermektől való tartózkodásban, de itt is enyhe sajnálkozás közepette tekintenek sokan a több​gyermekes családokra, látva azoknak nehezebb, küzdelmesebb életét. Ezen a szem​léleten csak az anyagi alapok megváltoztatása útján lehet segíteni. Az, hogy az eddig hozott családvédelmi intézkedések minimálisan éreztették hatásukat, az azzal magyarázható, hogy ezek a juttatások az aránytalanságokon alig változtattak. A csa​ládosok a nemzeti jövedelemből családi pótlék és más kedvezmények formájában a gyermeknevelés költségeinek legfeljebb 20%-át kapják meg, ha legalább két gyer​mekük van. A különbözet terhe a további gyermekeknél is a családi költségvetésre hárul. Akik többet áldoznak népünk fennmaradásáért, a termelő erők újratermelé​séért, azok anyagi áldozatukhoz képest kevesebbet kapnak vissza a nemzeti jöve​delemből.
A nemzeti jövedelem felosztásánál a családoknak a gyermekek felneveléséért hozott anyagi áldozatát a valóságos helyzetnek megfelelően szükséges figyelembe venni. Ennek gyakorlati megvalósítása többféleképpen történhet, kimunkálása köz​gazdászok feladata. Lényeges az, hogy egyértelmű, figyelmet felkeltő, tehát hatásos legyen. Ezen a téren sem lehet a "beruházás" elaprózott, mert akkor nem éri el a kívánt célt. Erre figyelmeztet az eddig hozott népesedéspolitikai intézkedések ala​csony "hatásfoka".

A szociálpolitikai intézkedések megtételéhez szükséges anyagi bázis létrehozása azonban nem érintheti, nem csökkentheti a termelőeszközök fejlesztéséhez szükséges beruházási összegeket, amelyeket már úgyis az ország teherbíró képességénél jobban igyekeztek igénybe venni gazdasági fejlődésünket meggyorsítani igyekvő vezetők. Egy 5-10 éves perspektívában még segíthet a munkaerő-tartalékok feltárása, az üzemeken, gazdaságokon belüli munkaerő jobb felhasználása, az adminisztráció csök​kenése, a gépesítési folyamat előrehaladása. De a munkaerő-utánpótlás, a természe​tes szaporodás megfelelő szintjének elérése nagyobb távlatban a gazdasági fejlődés kulcsa.

Az egyik megoldási mód a munkabér elemzéséből indul ki. Marx kimutatta hogy a munkabérben a gyermeknevelés költségei benne foglaltatnak. Társadalmi igazságtalanság szocialista körülményeink között is onnan adódik, hogy egyesek a munkabérnek ezt a részét nem gyermeknevelésre, hanem egyéni céljaikra használ​ják fel. Az egyik megoldás az, hogy a gyermekteleneknek a munkabér 25-30%-át nem szabadna kifizetni. Az így megteremtett családvédelmi alapból az eddig erre a célra fordított összegekkel együtt a családi pótlékot is többszörösére lehetne emelni, de a gyermekgondozási segély emelésére, bölcsődék, óvodák építésére, korszerű nap​közi otthonos iskolai ellátás megteremtésére és más szociális kedvezmények nyújtá​sára is több jutna. A megoldás lényege az, hogy az egy főre jutó jövedelmi arány​talanságokat korrigálná, ugyanakkor nem érintené a nemzeti jövedelemnek a munka szerinti elosztási elvét, s a beruházásra fordítandó összegeket sem csökkentené.

Egy másik megoldási javaslat ugyanezeket az alapelveket veszi figyelembe (Len​gyel László: Szociálpolitikánk néhány alapkérdése. "Gazdaság" című folyóirat 1971. 1. szám.). Progresszív családi jövedelemadót javasol, amely bizonyos határig növekvő kedvezményt nyújtana a gyermekek számának emelkedésével. Fő cél a szociálpoli​tikai intézkedések megtételéhez szükséges anyagi alapok megteremtése.

Voltak eddig is, akik odafigyeltek a törődésre, a jó szóra, a jó szándékú intéz​kedésekre. Voltak, akik nem fojtották el magukban a gyermek, az utód utáni vá​gyat, szeretetet. Az érvényesülés, az anyagi jólét hajszolása azonban még sokaknál erősebb. A dinamikus, egészséges fejlődéshez sokrétűbb, hatásosabb népesedéspoli​tikai intézkedésekre van szükség, amely áthatja a legfelsőbb kormányzati szervek vezetőitől a legalsóbb egységek vezetőiig és az egyedekig társadalmunkat. Egy meg​újulási folyamatnak, egy nép magára találásának kell ezen a téren is bekövetkeznie. Az első, kezdeti lépések megtörténtek. A politikai törvényesség az országban meg​szilárdult, a problémák tisztázásához nyugodt a légkör, a szocialista demokrácia erősödése a biztosítéka annak, hogy a fejlődéssel együtt járó ellentmondásokat, fe​szültségeket idejében meg lehet oldani. Ennek a folyamatnak lényeges része, hogy a demográfiai hullámvölgy negatív következményeire időben felkészüljünk, ha már eddig nem volt erő ennek megakadályozására, ugyanakkor hathatós komoly intéz​kedésekkel teremtsünk kedvezőbb feltételeket a gyermeket szerető, a gyermek fel​nevelését vállaló családok számára.

A népesedési egyensúly visszanyeréséhez, a gazdasági fejlődéssel lépést tartó népességnövekedés biztosításához szükséges népesedéspolitika megvalósítása nem tűr halasztást!

